Don Floyd

Donald Wayne Floyd (født 1. juli 1938 i Abilene i Texas, død 9. mars 1980 i Raymondville i Texas) var en defensive end i amerikansk fotball som spilte i American Football League (AFL).

Tidlig liv
Floyd ble født i Abilene i Texas og spilte high school football i Midlothian i Texas for skolelaget Midlothian Panthers. Midlothian oppkalte et stadion i hans ære, men bygget senere et nytt. Frem til 2018 ble Don Floyd Stadium i hovedsak brukt som en treningsbane, til beboernes misnøye. Veien som leder til det nye stadionet i Midlothian er oppkalt etter ham. I 2018 ble også MISD Multipurpose Stadium oppkalt etter ham.

Floyd ble utnevnt All America da han gikk på Texas Christian University (TCU) hvor han spilte både på angreps- og forsvarssiden, og hjalp laget til to conference-titler og to bowl-kamper.

Profesjonell karriere
Etter å ha blitt draftet av både Baltimore Colts i National Football League (NFL) og Houston Oilers i American Football League (AFL) i 1960 valgte Floyd å signere kontrakt med Houston. Som defensive end ble han inkludert på American Football Leagues All-League i 1961 og 1962, og var en AFL Eastern Division All-Star i 1963. Tidlig på 1960-tallet var Floyd blant de beste spillerne i ligaen, med en styrke og hastighet som gjorde ham vanskelig å håndtere for motspillere.

Han spilte i fire mesterskapskamper i AFL og hjalp Oilers til ligaens to første titler i 1960 og 1961. Don Floyd ble inkludert på Oilers’ All-Time Team.

Dødsfall
Mens han reiste gjennom Raymondville på vei til Houston med en venn den 9. mars 1980 fikk Floyd brystsmerter. Floyds venn kjørte ham til Willacy County Hospital i Raymondville, hvor en sykepleier ba dem kjøre til et sykehus i Harlingen,  borte. På kjøreturen til Harlingen døde Floyd av et hjerteinfarkt. Floyds familie, inkludert tre tidligere koner, saksøkte legen, sykepleieren og sykehuset i Raymondville.

En etterforskning fant at sykepleieren på Willacy County Hospital hadde blitt fortalt å sende alle pasienter til sykehuset i Harlingen, bortsett fra krisesituasjoner. Høringen mot sykepleieren og den påfølgende rettssaken (Lunsford v. Board of Nurse Examiners) fant at sykepleiere har en plikt til å hjelpe når en pasient kommer inn på et akuttmottak, selv om pasienten aldri hadde vært på det sykeshuet før eller hatt timer med noen av dets leger.

Referanser

Eksterne lenker
 

Utøvere av amerikansk fotball fra USA
Personer fra Ellis County i Texas
Personer fra Abilene i Texas
Defensive ends i amerikansk fotball
Houston Oilers-spillere
American Football League All-League-spillere
American Football League All-Stars